Rikunarita-ORG/Wikinium huggingface dataset:
# Chennai Express

| Chennai Express |
| --- |
|  |
| Ohjaaja | Rohit Shetty |
| Käsikirjoittaja | Yunus Sajawal Robin Bhatt |
| Tuottaja | Gauri Khan Ronnie Screwvala Siddharth Roy Kapur |
| Säveltäjä | Vishal-Shekhar |
| Kuvaaja | Dudley |
| Leikkaaja | Steven H. Bernard |
| Pääosat | Deepika Padukone Shah Rukh Khan |
| Valmistustiedot |
| Valmistusmaa | Intia |
| Tuotantoyhtiö | Red Chillies Entertainment UTV Motion Pictures |
| Ensi-ilta | 8. elokuuta 2013 |
| Kesto | 141 min |
| Alkuperäiskieli | hindi tamili |
| Budjetti | INR 750 milj. |
| Aiheesta muualla |
| Virallinen sivusto |
| IMDb  |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Chennai Express** on vuonna 2013 ilmestynyt intialainen romanttinen toimintakomediaelokuva, jonka on ohjannut Rohit Shetty. Päärooleja näyttelevät Shah Rukh Khan ja Deepika Padukone toisessa yhteisessä elokuvassaan. Elokuva kertoo miehen matkasta Mumbaista Rameswaramiin ja tapahtumista hänen rakastuttuaan paikallisen mafiapomon tyttäreen.

Elokuva sai ensi-iltansa ulkomailla 8. elokuuta 2013 ja Intiassa 9. elokuuta 2013. Se sai sekalaisia arvosteluja kriitikoilta, mutta rikkoi ennätyksiä ja nousi nopeimmin miljardi rupiaa tuottaneeksi elokuvaksi.

*Chennai Express* ohitti *Yeh Jawaani Hai Deewanin* eniten tuottaneena hindielokuvana vuonna 2013. Siitä tuli kaikkien aikojen eniten tuottanut hindielokuva, rikkoen *3 Idiotsin* (2009) ennätyksen. *Chennai Expressin* ennätykset rikkoi *Dhoom 3* vielä samana vuonna.

## Näyttelijät

|  |  |  |
| --- | --- | --- |
|  Deepika Padukone  | … |  Meenalochni Azhagusundaram
  |
|  Shah Rukh Khan  | … |  Rahul Mithaiwala
  |
|  Sathyaraj  | … |  Durgeshwara Azhagusundaram
  |
|  Nikitin Dheer  | … |  Tangaballi
  |
|  Kamini Kaushal  | … |  Rahulin isoäiti
  |
|  Lekh Tandon  | … |  Y. Y. Mithaiwala
  |
|  Mukesh Tiwari  | … |  Shamsher Singh
  |
|  Priyamani  | … |  Erikoisesiintyminen laulussa ”1 2 3 4 Get on the Dance Floor”
  |

## Musiikki

Kaikki sävellykset Vishal-Shekhar.

|  |
| --- |
| Nro | Nimi | Laulaja(t) | Kesto |  |
| 1. | ”1 2 3 4 Get on the Dance Floor” | Vishal-Shekhar, Hamsika Iyer | 3.48 |
| 2. | ”Titli” | Gopi Sunder, Chinmayi | 5.50 |
| 3. | ”Tera Rastaa Chhodoon Na” | Anusha Mani, Amitabh Bhattacharya | 4.13 |
| 4. | ”Kashmir Main Tu Kanyakumari” | Sunidhi Chauhan, Arijit Singh, Neeti Mohan | 5.07 |
| 5. | ”Ready Steady Po” | Brodha V, Smokey, Enkore, Natalie Di Luccio | 3.28 |
| 6. | ”Chennai Express” | S. P. Balasubrahmanyam, Jonita Gandhi | 4.47 |
| 7. | ”Titli” (Dubstep Version) | Zoheb Khan, Phoenyx | 3.40 |
| 8. | ”Chennai Express” (Mashup) | DJ Kiran Kamath | 3.37 |
| 9. | ”Lungi Dance” | Yo Yo Honey Singh | 4.36 |

## Lähteet
# Vikrant Massey

| Vikrant Massey |
| --- |
|  Vikrant Massey vuonna 2020. |
| Henkilötiedot |
| **Syntynyt** | 3. huhtikuuta 1987 Nagbhid, Maharashtra, Intia |
| Ammatti | näyttelijä |
| Puoliso | Sheetal Thakur ( 2022) |
| Näyttelijä |
| Aktiivisena | 2007– |
| Aiheesta muualla |
| IMDb  |
| [ Muokkaa Wikidatassa ]  |
| Infobox OK |

**Vikrant Massey** (hindiksi विक्रान्त मैस्सी, *Vikrānt Maissī*; s. 3. huhtikuuta 1987 Nagbhid, Maharashtra, Intia) on intialainen näyttelijä, joka työskentelee pääasiassa hindinkielisissä elokuvissa ja televisiossa.

Suoritettuaan koulutuksensa R. D. National Collegessa, Massey debytoi näyttelijänä sarjassa *Dhoom Machaao Dhoom* ja vakiinnutti asemansa televisiossa sarjoilla *Dharam Veer*, *Baba Aiso Varr Dhoondo*, *Balika Vadhu* ja *Qubool Hai*. Massey siirtyi elokuviin draamassa *Lootera* (2013) ja esiintyi sivuosissa elokuvissa, kuten *Dil Dhadakne Do* (2015) ja *Half Girlfriend* (2017).

Masseyn uran käännekohtaa merkitsi draama *A Death in the Gunj* (2017), joka toi hänelle kriitikoiden valitseman parhaan miesnäyttelijän Filmfare Awards -ehdokkuuden. Myöhemmin hän esiintyi elämäkerrallisessa draamassa *Chhapaak* (2020), romanttisessa komediassa *Dolly Kitty Aur Woh Chamakte Sitare* (2020), mysteeritrillerissä *Haseen Dillruba* (2021), perhedraamassa *Ramprasad Ki Tehrvi* (2021), romanttisessa trillerissä *Love Hostel* (2022) ja elämäkertadraamassa *12th Fail* (2023). *Haseen Dillrubasta* hän sai toisen parhaan miesnäyttelijän kriitikkoehdokkuuden ja voitti elokuvasta *12th Fail*. Massey sai myös kiitosta rooleistaan websarjoissa *Mirzapur* (2018), *Broken But Beautiful* (2018–2019) ja *Criminal Justice* (2019).

## Filmografia

| Vuosi | Elokuva | Rooli | Muuta |
| --- | --- | --- | --- |
| 2013 | *Lootera* | Dev Sharma |  |
| 2015 | *Dil Dhadakne Do* | Rana Khanna |  |
| 2017 | *A Death In The Gunj* | Shyamal Chatterjee |  |
| *Half Girlfriend* | Shailesh Pandey |  |
| *Lipstick Under My Burkha* | Arshad Sumbli |  |
| 2020 | *Chhapaak* | Amol Gupta |  |
| *Cargo* | Prahastha Tawde |  |
| *Dolly Kitty Aur Woh Chamakte Sitare* | Pradeep Kushwaha |
| *Ginny Weds Sunny* | Sunny Sethi |
| 2021 | *Ramprasad Ki Tehrvi* | Rahul Joshi |  |
| *Switchh* | Samar Kapoor |  |
| *Haseen Dillruba* | Rishabh Saxena |  |
| *14 Phere* | Sanjaylal Singh |  |
| 2022 | *Love Hostel* | Ahmed Shaukeen |  |
| *Forensic* | Johnny Khanna |  |
| 2023 | *Gaslight* | Kapil |  |
| *Mumbaikar* | Youngster |  |
| *12th Fail* | Manoj Kumar Sharma | Parhaan miesnäyttelijän Filmfare Awards -kriitikkopalkinto |

## Lähteet

## Aiheesta muualla

* Vikrant Massey Internet Movie Databasessa. (englanniksi)
# Leander Paes

| Leander Paes |
| --- |
|  |
| Henkilötiedot |
| **Syntynyt** | 17. kesäkuuta 1973 |
| Kansalaisuus |  Intia |
| Tennispelaaja |
| Pituus | 178 cm |
| Paino | 78 kg |
| Kätisyys | oikea |
| Ammattilaisena | 1991– |
| Palkintorahat | 8 587 586 USD |
| Kaksinpeli |
| Paras sijoitus | 73. (24.8.1998) |
| Turnausvoittoja | 1 |
| Voitot/tappiot | 101–99 |
| Grand Slam -turnauksissa |
| Australian avoimet | 2. kierros (1997, 2000) |
| Ranskan avoimet | 2. kierros (1997) |
| Wimbledon | 2. kierros (2001) |
| Yhdysvaltain avoimet | 3. kierros (1997) |
| Nelinpeli |
| Paras sijoitus | 1. (21.6.1999) |
| Turnausvoittoja | 52 |
| Voitot/tappiot | 770–457 |
| Grand Slam -turnauksissa |
| Australian avoimet | **voitto** (2003, 2010,2015) |
| Ranskan avoimet | loppuottelu (2005) |
| Wimbledon | **voitto** (1999, 2003, 2010) |
| Yhdysvaltain avoimet | **voitto** (2008) |
| Aiheesta muualla |
| ITF |
| ATP |
| [ Muokkaa Wikidatassa ]  |
| Infobox OK |

| Mitalit |
| --- |
| Maa:  Intia |
| Miesten tennis |
| Olympialaiset  |
|  **Pronssia** | Atlanta 1996 | Kaksinpeli |

**Leander Paes** (s. 17. kesäkuuta 1973 Kalkutta) on intialainen tennispelaaja. Nykyisin vain nelinpeliä pelaava Paes on ollut parhaimmillaan nelinpelin ATP-listan sijalla yksi, ja kaksinpelissä sijalla 73. Hän on voittanut yhden turnauksen kaksinpelissä ja 51 turnausta nelinpelissä.

Kaksinpelissä Paes pääsi grand slam -turnauksissa parhaimmillaan kolmannelle kierrokselle US Openissa vuonna 1997. Vuonna 1996 hän voitti pronssia Atlantan olympialaisten kaksinpelissä. Ainoan kaksinpeliturnausvoittonsa Paes sai heinäkuussa vuonna 1998.

Nelinpeliä Paes pelasi vuoteen 2004 asti lähinnä vain Mahesh Bhupathin kanssa, mutta sen jälkeen hän on pelannut enimmäkseen Lukáš Dlouhýn kanssa. Grand Slam -turnausvoittoja nelinpelissä hänellä on seitsemän kappaletta: Australian avoimet 2003, 2010 ja 2012, Wimbledon 1999, 2003 ja 2010 sekä Yhdysvaltain avoimet 2008. Myös sekanelinpelissä hänellä on kuusi Grand Slam -turnausvoittoa.

## Lähteet

## Aiheesta muualla

* Kuvia tai muita tiedostoja aiheesta Leander Paes Wikimedia Commonsissa

* Leander Paes profiili ATP:n kotisivuilla
# Johannes Ockeghem

**Johannes Ockeghem** (noin 1410 – 6. helmikuuta 1497) oli alankomaalainen säveltäjä.

Ockeghemin varhaisesta elämästä ei ole paljoa tietoa. Hän syntyi Saint-Ghislainin kaupungissa ja opiskeli mahdollisesti Gilles Binchoisin johdolla. Ockeghem aloitti uransa laulajana kuorossa. Vuosina 1443–1444 hän toimi Antwerpenissä. Noin vuonna 1452 hän muutti Pariisiin.

Vuosina 1446–1448 Ockeghem palveli Kaarle I:tä, Bourbonin herttuaa, tämän hovissa Moulinsissa. 1450-luvun alkupuolella hän muutti Pariisiin, jossa toimi kirkkokuoron johtajana Ranskan hovissa sekä St. Martin-de-Toursin luostarin rahastonhoitajana. Kuningas Ludvig XI:n kuoltua Ockeghemin olinpaikoista on hyvin vähän tietoa, mutta hänen tiedetään käyneen ainakin Bruggessa ja Toursissa, joista jälkimmäisessä hän luultavasti kuoli vuonna 1497, koska jätti sinne testamentin.

Ockeghem ei ollut erityisen tuottelias säveltäjä ottaen huomioon hänen uransa pituuden ja maineensa levinneisyyden. Monien hänen sävellystensä arvellaan nykyään olevan jonkun muun säveltäjän tekemiä. Jäljellä olevia, varmasti Ockeghemin säveltämiä teoksia ovat muun muassa hänen 14 messuaan, erillinen Credo-osa, viisi motettia, motetti-chanson ja 21 chansonia.

Ockeghem sävelsi myös vanhimman säilyneen polyfonisen sielunmessun (*Requiem*).

Ockeghem käytti cantus firmus –tekniikkaa noin puolessa messuistaan ja lisäsi monesti niihin myös lainattua materiaalia. Toinen hänen sävellyksilleen tyypillinen ominaisuus on äänten rytmillisen muodon muuttelu niiden itsenäisyyden säilyttämiseksi.

Josquin des Prez ja monet alankomaalaiset säveltäjät saivat vaikutteita Ockeghemin musiikista. Hänen ekspressiivistä musiikkiaan tunnettiin ympäri Eurooppaa. Ockeghemin messu Missa prolationum, joka koostuu ainoastaan mittauskaanoneista, sekä Missa cuiusvis toni, joka on suunniteltu esitettäväksi missä tahansa moodissa, kuuluvat 1400-luvun kuuluisimpiin teoksiin. Kun Ockeghem kuoli, des Prez sävelsi motetin La déploration de la mort de Johannes Ockeghem kunnioittaakseen hänen muistoaan.

Ma bouche ritMIDI-tiedostoÄänitiedostojen kuunteluohjeet

## Lähteet

## Aiheesta muualla

* Kuvia tai muita tiedostoja aiheesta Johannes Ockeghem Wikimedia Commonsissa
# Home Free

**Home Free** on yhdysvaltalainen a cappella yhtye, johon kuuluu viisi jäsentä, Austin Brown, Rob Lundquist, Adam Rupp, Tim Foust, ja Chris Rupp. Yhtye on perustettu vuonna 2000, ja vuodesta 2007 yhtye oli jäseniensä kokopäivätyö. Yhtyeen tyyli oli sekalainen vuoteen 2011,jonka jälkeen yhtyeen tyylisuunnaksi valikoitui country. Vuonna 2013 Home Free voitti Sing Off tosi-tv-ohjelman, palkintona 100,000$, ja levytyssopimus Sonyn kanssa.

Vuoden 2013 jälkeen yhtyeeltä on ilmestynyt kolme albumia; Crazy Life, Full of Cheer, sekä Country Evolution.

Maaliskuun 18. päivä yhtye ilmoitti, että yksi perustajajäsenistä, Chris Rupp lähtee soolo-uralle, ja hänen tilalleen tulee Adam Chance toukokuussa 2016.

## Aiheesta muualla

* Yhtyeen kotisivut
* Yhtyeen virallinen Youtube-kanava
# Remix

**Remix** (myös **uudelleenmiksaus**, **remiksi**) on musiikkikappaleen rinnakkaisversio alkuperäisestä versiosta, jossa alkuperäisen kappaleen soitin- ja/tai lauluraidat on miksattu uudelleen, toisinaan muun materiaalin kanssa. Remixaamalla voidaan esimerkiksi vaihtaa kappaleen musiikkityyliä, toistaa kappaleen parhaita kohtia tai korostaa laulajan osuutta. Se, kuinka paljon kappale muistuttaa alkuperäistä, vaihtelee paljon. Myös videoista voidaan tehdä remixejä.

## Katso myös

* Cover
* Radio edit
* Samplaus
* Sovitus

## Aiheesta muualla

* Kuvia tai muita tiedostoja aiheesta Remix Wikimedia Commonsissa
# Rahman Rahi

Rahman Rahi vuonna 2008.
**Rahman Rahi** (6. toukokuuta 1925 Srinagar – 9. tammikuuta 2023 Srinagar) oli intialainen runoilija. Hän syntyi Srinagarissa ja kirjoitti kotiseudullaan puhutulla kašmirin kielellä.

Rahi sai Padma Shrin, Sahitya Akademi Fellowshipin ja Jnanpith-palkinnon. Hän oli myös Kashmirin yliopiston emeritusprofessori.

## Lähteet
# Asoka (elokuva)

| Asoka |
| --- |
|  |
| Ohjaaja | Santosh Sivan |
| Käsikirjoittaja | Santosh Sivan Saket Chaudhary |
| Tuottaja | Gauri Khan Juhi Chawla |
| Säveltäjä | Anu Malik |
| Kuvaaja | Santosh Sivan |
| Leikkaaja | A. Sreekar Prasad |
| Pääosat | Shah Rukh Khan Kareena Kapoor |
| Valmistustiedot |
| Valmistusmaa | Intia |
| Tuotantoyhtiö | Dreamz Unlimited |
| Ensi-ilta | 26. lokakuuta 2001 |
| Kesto | 171 min |
| Alkuperäiskieli | hindi |
| Aiheesta muualla |
| IMDb  |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Asoka** on vuonna 2001 ensi-iltansa saanut intialainen hindinkielinen historiallinen draamaelokuva, jonka on ohjannut Santosh Sivan. Päärooleja näyttelevät Shah Rukh Khan ja Kareena Kapoor. Elokuva kertoo dramatisoidun version Maurya-valtakunnan hallitsija Ašokan elämästä.

## Näyttelijät

|  |  |  |
| --- | --- | --- |
|  Shah Rukh Khan  | … |  Ašoka
  |
|  Karan Dewani  | … |  nuori Ašoka
  |
|  Kareena Kapoor  | … |  prinsessa Kaurwaki
  |
|  Ajith Kumar  | … |  Susima Maurya
  |
|  Hrishita Bhatt  | … |  Maharani Devi
  |
|  Danny Denzongpa  | … |  Virat
  |
|  Rahul Dev  | … |  Bheem
  |
|  Gerson Da Cunha  | … |  Bindusara
  |
|  Subhashini Ali  | … |  Rani Dharma
  |
|  Umesh Mehra  | … |  Chandragupta Maurya
  |
|  Sooraj Balaji  | … |  prinssi Arya
  |
|  Johnny Lever  | … |  Maurya-sotilas
  |
|  Raghuvir Yadav  | … |  Maurya-sotilas
  |
|  Suresh Menon  | … |  Maurya-sotilas
  |
|  Shilpa Mehta  | … |  Charumitra
  |
|  Vineet Sharma  | … |  Sugatra
  |
|  Viveek Sharma  | … |  Sugidha
  |
|  C. L. Gurnani  | … |  Pandit
  |
|  Madhu Varshitt  | … |  Rajkumar Vitashoka
  |
|  Mithilesh Chaturvedi  | … |  Kalingan pääministeri
  |
|  Shweta Menon  | … |  Nandaneshwari
  |
|  Rajlaxmi Khanvilkar  | … |  erikoisesiintyminen tanssinumerossa
  |
|  Gayatri Jayaraman  | … |  erikoisesiintyminen tanssinumerossa
  |
|  Dimple Inamdar  | … |  erikoisesiintyminen tanssinumerossa
  |

## Soundtrack

Kaikki sävellykset Anu Malik.

|  |
| --- |
| Nro | Nimi | Laulaja(t) | Kesto |  |
| 1. | ”San Sanana” | Alka Yagnik, Hema Sardesai | 5.54 |
| 2. | ”Raat Ka Nasha” | K. S. Chithra, kuoro | 5.12 |
| 3. | ”Roshini Se” | Alka Yagnik, Abhijeet Bhattacharya | 6.40 |
| 4. | ”O Re Kaanchi” | Shaan, Suneeta Rao, Alka Yagnik | 5.47 |
| 5. | ”Raat Ka Nasha” (Duet) | K. S. Chithra, Abhijeet Bhattacharya, kuoro | 5.14 |
| 6. | ”Aa Tyaar Hoja” | Sunidhi Chauhan | 6.09 |
| 7. | ”Asoka Theme” | Instrumentaali | 4.01 |

## Lähteet

## Aiheesta muualla

* *Asoka* Internet Movie Databasessa (englanniksi)
* *Asoka* AllMoviessa. (englanniksi)
# I Hate Luv Storys

| I Hate Luv Storys |
| --- |
|  |
| Ohjaaja | Punit Malhotra |
| Käsikirjoittaja | Punit Malhotra |
| Tuottaja | Hiroo Yash Johar Karan Johar Ronnie Screwvala |
| Säveltäjä | Vishal-Shekhar |
| Kuvaaja | Ayananka Bose |
| Leikkaaja | Akiv Ali |
| Pääosat | Imran Khan Sonam Kapoor |
| Valmistustiedot |
| Valmistusmaa | Intia |
| Tuotantoyhtiö | Dharma Productions UTV Motion Pictures |
| Ensi-ilta | 2. heinäkuuta 2010 |
| Kesto | 135 min |
| Alkuperäiskieli | hindi |
| Aiheesta muualla |
| Virallinen sivusto |
| IMDb  |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**I Hate Luv Storys** on vuonna 2010 ilmestynyt intialainen romanttinen komedia, jonka päärooleja näyttelevät Imran Khan ja Sonam Kapoor. Se on Punit Malhotran ensimmäinen ohjaus. Elokuva julkaistiin 2. heinäkuuta 2010 ja se menestyi hyvin Intiassa.

## Näyttelijät

|  |  |  |
| --- | --- | --- |
|  Imran Khan  | … |  Jay Dhingra
  |
|  Sonam Kapoor  | … |  Simran
  |
|  Sammir Dattani  | … |  Raj Dholakia
  |
|  Samir Soni  | … |  Veer Kapoor
  |
|  Kavin Dave  | … |  Kunal
  |
|  Bruna Abdullah  | … |  Gisele
  |
|  Aseem Tiwari  | … |  Nikhil
  |
|  Aamir Ali  | … |  Rajiv
  |
|  Pooja Ghai  | … |  Priya
  |
|  Ketki Dave  | … |  Simranin äiti
  |
|  Anju Mahendru  | … |  Rouva Dhingra
  |
|  Shireesh Sharma  | … |  Simranin isä
  |
|  Khushboo Shroff  | … |  Nidhi
  |
|  Rohit D’Souza  | … |  Peter
  |
|  Avantika Malik Khan  | … |  Erikoisesiintyminen
  |
|  Anuraag Pandey  | … |  Love Guru
  |

## Soundtrack

|  |
| --- |
| Nro | Nimi | Laulaja(t) | Kesto |  |
| 1. | ”Jab Mila Tu” | Vishal Dadlani | 4.11 |
| 2. | ”Bin Tere” | Shafqat Amanat Ali, Sunidhi Chauhan | 5.30 |
| 3. | ”I Hate Luv Storys” | Vishal Dadlani | 4.48 |
| 4. | ”Bahara” | Shreya Ghoshal, Sona Mohapatra | 5.25 |
| 5. | ”Sadka Kiya” | Suraj Jagan, Mahalakshmi Iyer | 5.43 |
| 6. | ”Bin Tere” (Reprise) | Shekhar Ravjiani | 3.40 |
| 7. | ”Bahara” (Chill Version) | Rahat Fateh Ali Khan | 4.04 |
| 8. | ”Bin Tere” (Remix) | Shafqat Amanat Ali, Sunidhi Chauhan | 5.28 |

## Palkinnot

Screen Awards
* Paras naislaulaja – Shreya Ghoshal (”Bahara”)

## Lähteet
# Talletustodistus

**Talletustodistus** on arvopaperi, joka vastaa tiettyä määrää jotakin muunmaalaista osaketta.

*American Depositary Receipt* (lyh. ADR) on yhdysvaltalainen talletustodistus. Yhdysvaltalaisissa pörsseissä käydään kauppaa ulkomaisten yhtiöiden osakkeilla ADR-muodossa. Esimerkiksi yhtä Nokian osaketta vastaava ADR-todistus on listattuna New Yorkin pörssissä.

Vastaavia järjestelyjä on myös muissa maissa. Suomessa Arvopaperikeskus otti 1999 käyttöön FDR-talletustodistukset (*Finnish Depositary Receipt*) ulkomaisten yhtiöiden listaamiseksi Helsingin pörssiin.

## Lähteet
# Ayurveda

**Ayurveda** (sanskritiksi आयुर्वेद, 'elämisen taito' ← *ayur* 'elämä' + *veda* 'tieto/ymmärrys') on uskomuslääkinnän muoto, joka pohjaa perinteiseen intialaiseen terveydenhoitojärjestelmään. Tähän kuuluu sekä vaivojen ennaltaehkäisyä että niiden hoitoa. Mahdollisesti se juontaa juurensa Intiasta kolmen tuhannen vuoden takaa.

Ayurvedan päämääränä on täydellisin mahdollinen terveys. Ayurveda sisältää tiedon kehon ja mielen välisestä tasapainosta. Tätä tasapainoa pidetään ayurvedassa ihmisen kokonaisvaltaisen hyvinvoinnin edellytyksenä, ja siksi ayurvedalla pyritään mahdollisimman hyvin ennalta ehkäisemään vaivoja.

Ayurvedan ennaltaehkäisymenetelmät korostavat henkilökohtaista ja sosiaalista hygieniaa, jonka yksityiskohdat riippuvat yksilöllisistä, ilmastollisista ja ympäristötarpeista. Keinoihin kuuluu ruumiillisia harjoitteita, yrttivalmisteita ja joogaa. Parantaminen ayurvedassa suoritetaan yrttilääkkeillä, ulkoisesti käytettävillä valmisteilla, fysioterapialla ja ruokavaliolla. Periaate on, että hoidot ovat yksilöllisiä.

Ayurvedan varhaisimmat periaatteet kirjattiin *Atharvavedaan* toisella vuosituhannella eaa. Intialaisen perinnelääkinnän perusteoksia ovat *Charak Saṃhitā* n. 100-luvulta jaa. ja *Suṣrut Saṃhitā* lopullisessa muodossaan 600-luvulta jaa.

Ayurvedaa kutsutaan Intian kruununjalokiveksi, ja sitä varten on perustettu maahan oma ministeriökin. WHO lukee ayurvedan yhdeksi niistä täydentävistä hoitomuodoista, joiden käyttöä rinnakkain länsimaisen lääketieteen kanssa tulisi kehittää edelleen.

## Lähteet

## Aiheesta muualla

* Maharishi Ayurveda
* Suomen Ayurvedayhdistys ry
* Suomen Ayurveda-instituutti (Arkistoitu – Internet Archive)
* Helsingin Ayurvedaklinikka
# Oxford University Press

Oxford University Pressin rakennus Walton Streetillä Oxfordissa.
**Oxford University Press** on Oxfordin yliopiston hallinnoima kustantamo. Se on perustettu 1600-luvulla, ja nykyisin se on maailman suurin akateeminen kustannustalo. Se julkaisee ennen kaikkea oppikirjoja ja hakuteoksia. Kustantamon tunnetuin teos on *Oxford English Dictionary*, jonka ensimmäinen laitos valmistui vuonna 1928.

Ensimmäinen Oxfordissa painettu kirja ilmestyi vuonna 1478, ja vuonna 1633 yliopisto asetti delegaatteja valvomaan ja ohjaamaan kuninkaan sille antamaa kirjankustannusoikeutta. Yliopisto sai oikeuden julkaista virallista raamatunkäännöstä, ja sen myyntitulot olivat menestyksekkään kustannusliiketoiminnan perusta. Nykyisin Oxford University Press toimii useissa eri maissa.

## Lähteet
# NBCUniversal

| NBCUniversal |
| --- |
|  |
| Perustettu | 2004 |
| Avainhenkilöt | Jeff Shell (toimitusjohtaja) |
| Kotipaikka | New York City, New York, Yhdysvallat |
| Toiminta-alue | maailmanlaajuinen |
| Emoyhtiö | Comcast |
| Tytäryhtiöt | Universal Pictures NBC |
| www.nbcuniversal.com |
| Infobox OKVirheellinen NIMI-arvo |

**NBCUniversal Media, LLC** on kansainvälinen media- ja viihdealan yhtiö, joka toimii niin televisio- kuin elokuva-alallakin. Se syntyi yhdysvaltalaisen General Electricin omistaman NBC:n ja ranskalaisen Vivendi Universalin (myöhemmin Vivendi) Entertainment-yksikön fuusion tuloksena toukokuussa 2004.

Vuonna 2011 Comcast osti 51% enemmistöosuuden yhtiöstä, kun taas General Electric osti itselleen Vivendin osuuden. NBCUniversal on ollut täysin Comcastin omistuksessa vuodesta 2013, jolloin Comcast osti General Electricin osuuden yhtiöstä.

Suomessa nähtyjä NBCUniversalin televisio-ohjelmia ovat mm. *Late Night with Conan O'Brien*, *Las Vegas*, *Frendit*, *Näkijä*, *Joey*, *West Wing*, *Will & Grace*, *Heroes* ja *Päivien viemää*.

### Huvipuistot

NBCUniversal hallinnoi useita lomakeskuksia, huvipuistoja tai matkailukohteita:

* Universal Beijing Resort (tulossa)
* Universal Orlando Resort
	+ Islands of Adventure
	+ Universal Studios Florida
* Universal Studios Hollywood, CA
* Universal Studios Japan
* Universal Studios Singapore

## Lähteet

## Aiheesta muualla

* NBCUniversalin sivusto
# AOL

| AOL LLC |
| --- |
|  |
| Perustettu | 1983 |
| Toimiala | Internet-palveluntarjoaja |
| Liikevaihto | 8,3 miljardia USD |
| www.aol.com |
| Infobox OKVirheellinen NIMI-arvo |

**AOL LLC** (aiemmin **America Online**, Inc) on vuonna 1983 perustettu Verizon Communicationsin omistama internet-palveluntarjoaja. Sillä on yhteensä noin 20 miljoonaa asiakasta Yhdysvalloissa, Kanadassa, Saksassa, Ranskassa ja Yhdistyneessä kuningaskunnassa.

## Yhtiö

Alkuperäinen America Online oli internet-palveluntarjoaja, joka nousi Yhdysvalloissa alansa suurimmaksi 1990-luvun puolivälissä.
Vuonna 2000 America Online osti 165 miljardilla dollarilla Time Warner -yhtiön. Yhdistyneen yhtiön nimeksi tuli AOL Time Warner.
AOL Time Warner myi 2003 pois Warner Music -divisioonansa. Samana vuonna "AOL" tiputettiin pois yhtiön nimestä.
Time Warner ja AOL erotettiin toisistaan 2009.
Alkuperäisen America Online -yhtiön omistaa nykyisin AT&T ja se tunnetaan nimellä WarnerMedia.

Toukokuussa 2015 Verizon Communications ilmoitti ostavansa AOL:n 4,4 miljardilla dollarilla.

## Internetpalveluntarjoaja

AOL:n jakama yhteysohjelmiston levyke
AOL:n CD-levyjä jaetaan Saksassa opiskelija-asuntolassa, jonka jokaisella asukkaalla oli kiinteä Internet-yhteys
AOL tunnettiin 1990-luvulla aggressiivisesta markkinoinnistaan. Yhtiö jakeli ja lähetti mainostensa mukana valtavan määrän levykkeitä ja CD-ROM-levyjä, joissa oli sen ohjelmisto, jolla pääsi ottamaan modeemilla yhteyden AOL:n omaan online-palveluun, josta oli myös rajoitettu pääsy Internettiin. Vuosina 1993–2006 AOL lähetti markkinointimateriaaliensa mukana yli miljardi CD-ROM-levyä. CD-levyjä jaettiin esimerkiksi muropaketeissa, videovuokrausten mukana, postimyyntitilausten mukana, NASCAR- ja Superbowl-tapahtumien istumapaikoilla, lentojen aterioiden mukana. On arvioitu, että jossain vaiheessa joka toinen maailmassa tuotettu CD-levy sisälsi AOL:n ohjelmiston. 2000-luvun alussa AOL:lla oli 25 miljoonaa tilaajaa.

## Tietovuoto 2006

4. elokuuta 2006 AOL:stä pääsi vuotamaan yli 650 000:n käyttäjän nettihakutiedot noin kolmen kuukauden ajalta. Tiedot oli tarkoitettu tutkimuskäyttöön, eikä niitä voinut suoraan yhdistää käyttäjän henkilöllisyyteen. Kolme työntekijää erosi tai erotettiin tietovuodon takia.

## Tuotteita

* AOL Instant Messenger

## Lähteet

## Aiheesta muualla

* AOL (englanniksi)